Súradnice: 48°43′37″S 21°15′11″V﻿ / ﻿48,727021°S 21,253133°V﻿ / 48.727021; 21.253133

**Kostol svätého Mikuláša** je drevený gréckokatolícky kostol pochádzajúci z obce Kožuchovce, no v súčasnosti slúži ako expozícia vo Východoslovenskom múzeu v Košiciach.

História
--------

Drevený kostolík bol dokončený v roku 1741 a zasvätený svätému Mikulášovi biskupovi. Ako stavebný materiál zrubovej konštrukcie je použité jedľové drevo a škáry sú utesňované ľanovou kúdeľou. Rezbársky vyzdobené prvky ikonostasu sú zhotovené z lipového dreva. V roku 1875 bolo ľudovým umelecom vyzdobený celý interiér tohto sakrálneho objektu nástennými maľbami. Najbohatšiu maľovanú výzdobu má samotná loď kostola, kde maľba pokrývala všetky štyri steny aj kupolu.

### Premiestnenie

Tým, že je kostol z dreva má kratšiu životnosť, a preto bol kožuchovský kostolík už začiatkom 20. storočia tak schátralý, že sa prestal používať. Bol uzavretý a začala sa stavba nového, murovaného kostola. Väčšina cenností bola prenesená do nového kostola, ale ikonostas s pripevnenými ikonami ponechali na pôvodnom mieste. Rozpadávajúcemu sa kostolíku hrozilo zbúranie, ale vďaka zásahu *Referátu na ochranu pamiatok* sa demolácia neuskutočnila. V roku 1927 o kostol prejavil záujem vtedajší riaditeľ Východoslovenského múzea v Košiciach JUDr. Josef Pollák. Medzi obcou a prsíslušným farským úradom v Ladomírovej uzavrel dohodu, na základe ktorej bola obec ochotná za malú protihodnotu odovzdať kostol múzeu.

Onedlho na to sa konala jeho demontáž. Samotné rozobratie sa uskutočnilo v októbri 1927. Práce sa počas procesu zakresľovali, fotografovali, každý kus drevenej konštrukcie kostola sa očísloval a popísal. Drevené prvky boli zhromaždené v sklade, povozmi dopravili cez horu do Ladomírovej, kde boli naložené na nákladné autá. Cesta celej kolóny z Ladomírovej do Košíc trvala vyše osem hodín.

Za historickou budovou múzea poskladali označené drevené prvky na vopred pripravený kamenný sokel. Počas demontáže boli zdokumentované aj tie časti kostola, ktoré boli úplne zničené a bolo ich potrebné nahradiť novým kusom dreva. Pôvodnú rozpadávajúcu sa šindľovú krytinu nahradili novými šindľami, na základe vzoru pôvodných. Vnútornú maľovanú výzdobu reštauroval František Ženíšek mladší. Po ukončení týchto stavebných prác bol skompletizovaný pôvodný ikonostas a doplnené voľne zavesené ikony a kríž. V lodi je umiestnená jedna drevená lavica. Rekonštrukčné práce boli ukončené 12. augusta 1928 sa presťahovaný kostolík bol sprístupnený návštevníkom pri príležitosti osláv *Národopisného dňa* košického múzea. Jedinou chybou je to, že poloha kostolíka nezodpovedá pôvodne predpísanému smerovaniu svätyne k východu, pretože sa bolo nutné prispôsobiť úzkemu pozemku múzea, keďže Rada mesta Košice napriek opakovaným žiadostiam riaditeľa múzea nedovolila rozšíriť záhradu na časť chodníka medzi ukončením ulice a priemyselnou školou.

Drevený kostolík z Kožuchoviec sa stal expozíciou a v roku 1963 bol zapísaný do zoznamu nehnuteľných kultúrnych pamiatok Slovenska. Kostol má charakteristické členenie na tri časti – svätyňu, loď, babinec a tri kupole, tvoriace strechu. Každá kupola má mierne cibuľovitý tvar a je ukončená kovaným krížom. Svätyňa, orientovaná na juhovýchod, je priestorom pre oltár, oddeleným od lode ikonostasom. Loď kostola má dve okná na južnú stranu, vchod do kostolíka je cez západnú časť – babinec. Skromné zariadenie – maľovanú lavicu – bolo doplnené postupne ďalšími zbierkovými predmetmi z východoslovenskej oblasti.

V roku 1959 bola strecha pokrytá novými šindľami. Začiatkom 70. rokov 20. storočia bolo zrejmé, že je nevyhnutné kostol opäť reštaurovať. Ukázalo sa, že impregnačný prostriedok (karbolíneum), použitý na konzerváciu exteriérovej drevenej hmoty, zároveň poškodil polychrómované vrstvy v samotnom interiéri kostola. Do interiéru kostola sa nemohli znovu umiestniť polychrómované časti ikonostasu, maľované medailóny a ikony, pretože výpary s obsahom dechtu by spôsobili ich kompletný zánik. Všetky polychrómované časti a ikony sa preto premiestnili do umeleckohistorickej expozície múzea, kde sú vystavené v rámci exponátov východného obradu.

### Výzdoba

Na severnej strane je veľkolepá scéna Posledného súdu. Samotná scéna Krista, po bokoch s Pannou Máriou a svätým Jánom, skupinky anjelov s dušami spasených a čertov s hriešnikmi sú komponované podľa zaužívaného vzoru. Nad scénou Súdu sú dve skupinky – apoštoli a proroci. Celé dielo je zvýraznené orámovaním s rastlinným motívom.

Výzdoba južnej strany je obmedzená okienkom. No našli sme tu výjav Krst Krista v Jordáne, v západnej Vzkriesenie, oba výjavy boli zasadené do krajiny. Ostatné plochy boli zdobené rastlinným a geometrickým motívom. Východnú stenu lode tvoril ikonostas – v medailónoch cárskych dverí sú Matka Božia s dieťaťom a svätci. Štyri ikony pôvodne z 18. storočia boli umiestnené na ploche medzi tromi dverami – Matka Božia s dieťaťom, Kristus – učiteľ, sv. Mikuláš biskup ale aj ikona Pokrov. Horný pás bol zaplnený postavami dvanástich apoštolov, uprostred s Kristom. V kupole nad ikonostasom bol maľovaný výjav Kalvárie, doplnený o dve kľačiace postavy. Na ostatných troch plochách kupoly boli postavy anjelov s kvetovým festónom a rastlinným orámovaním. Čas vzniku malieb sa datuje do roku 1785. V záklope kupoly je maľba Svätej Trojice.

Na východnej stene kostola bola postava anjela a motív Hrob Krista Pána. Na severnej a južnej stene boli namaľované postavy štyroch cirkevných otcov, inak tu prevládala ornamentálna rastlinná výzdoba. Na stenách kostola bolo v minulosti zavesených niekoľko samostatných ikon, ktoré pravdepodobne nepatrili k pôvodnému zariadeniu.

Západná stena bola zdobená výjavom zo Starého zákona, navzájom oddeleným ornamentálnym rámovaním (Adam a Eva medzi zvieratami v raji, Adam a Eva pod stromom múdrosti s hadom, Vyhnanie Adama a Evy z raja) a výjavom roľníka, pracujúceho na poli. V severozápadnom rohu sa nachádza malý výjav z príbehu o *Márnotratnom synovi*, umiestnený v barokovej záhrade.

### Zvonica a brána

Okrem kostolíka sú v záhrade za hlavnou budovou VSM, umiestnené tiež dve iné drevené stavby – zvonica a vyrezávaná brána. Zvonica pochádza z obce Mineraľnoje na Ukrajine a do záhrady múzea bola premiestnená v 20. rokoch 20. storočia. Vysoká drevená brána sa do múzejnej záhrady presťahovala z Moldavy nad Bodvou, no umiestnená tu bola len do roku 2013. Pri poslednej rekonštrukcii pribudla do areálu ku kostolíku zvonkohra.

Galéria
-------

* Areál VSMAreál VSM
* Kostolík a zvonicaKostolík a zvonica
* Predná strana kostolaPredná strana kostola
* ZvonicaZvonica
* ZvonZvon
* Detail zvonuDetail zvonu

Referencie
----------

1. ↑   *Expozície - Drevený kostolík z Kožuchoviec* [online]. vsmuzeum.sk, [cit. 2019-05-24]. Dostupné online. Archivované 2017-04-03 z originálu.
2. 1 2 3 4 5 6 7 8 9 10 11  MARKUŠOVÁ, Kristína. Drevený kostolík v záhrade košického múzea. *Pamiatky a múzeá*, 1999. Dostupné online [cit. 2019-05-24].
3. 1 2 3 4   *Drevený kostolík z Kožuchoviec* [online]. keturist.sk, [cit. 2019-05-24]. Dostupné online.
4. 1 2 3   *FOTO: (Ne) správne umiestnený drevený kostolík z Kožuchoviec na pár hodín ožil* [online]. kosice.dnes24.sk, [cit. 2019-05-24]. Dostupné online.
5. 1 2   *Drevený kostolík v Košiciach* [online]. vypadni.sk, [cit. 2019-05-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kostol svätého Mikuláša (Kožuchovce)**


|  |  |
| --- | --- |
| Portal | Košický portálArchitektonický portál |

| * z
* d
* u
Najvýznamnejšie národné kultúrne pamiatky v Košiciach |
| --- |
| Hlavná ulica | 
* **Dóm svätej Alžbety**
* **Kostol svätého Michala**
* **Urbanova veža**
* **Národne divadlo**
* **Súsošie Immaculata**
* Osemposchoďák
* Gersterov dom
* Lederer
* Pongrácovsko-forgáčovský palác
* Rothov dom
* Halmiho dvor
* Čierny orol
* Mestská fara
* Arcibiskupský palác
* Župný dom
* Maurerov dvor
* Hegedüšov činžový dom
* Henszlmannov dom
* Novellyho dom
* Vitézov dvor
* Čákiho dom
* Weltnerov dom
* Hadik-Barkóciho palác
* Spielmannov dom
* Stará radnica
* Hotel a kaviareň Slávia
* Levočský dom
* Premonštrátsky kostol
* Kláštor jezuitov
* Jalta
* Žobrákov dom
* Spišská komora
* Čákiho-Dezőfiho palác
* Andrášiho palác
* Veľké kasíno
* Melczerov dom
* Berzeviczyho palác
* Stahlhausenov palác
* Kapitánsky palác
* Františkánsky kostol
* Františkánsky kláštor
* Šľachtický konvikt
* Živnostenský dom
* Hotel Ambasádor
* Jiskrove kasárne
* SPŠ dopravná

 |
| Alžbetina a Šrobárova ulica | 
* Kišdyánum
* Dom majstra Štefana
* Péchyho palác
* Löfflerov dom
* Budova Galérie Júliusa Jakobyho
* Gymnázium Šrobárova
* Rektorát UPJŠ

 |
| Bačíkova ulica | 
* Csapkayov dom

 |
| Dominikánske námestie | 
* Dominikánsky kostol

 |
| Drevný trh | 
* Eugenov dvor

 |
| Hrnčiarska ulica | 
* Rodošto
* Katova bašta

 |
| Hviezdoslavova ulica | 
* Budova VKJB
* Radnica Starého mesta

 |
| Kováčska ulica | 
* Dvanásť apoštolov
* Právnická fakulta UPJŠ
* Eckerdtov dom

 |
| Krmanova ulica | 
* Mikve

 |
| Kuzmányho a Moyzesova ulica | 
* Gymnázium Sándora Máraiho
* Tostov dom
* Gréckokatolícka katedrála
* Budova polície
* Dom umenia

 |
| Mäsiarska ulica | 
* Dominikánsky kláštor
* Uršulínsky kostol
* Robotnícky dom
* Máraiho dom

 |
| Mlynská ulica | 
* Evanjelický zborový dom
* Evanjelický kostol
* Hotel Imperiál
* Jakabov palác

 |
| Námestie Maratónu mieru | 
* Divízia
* Východoslovenské múzeum
* Kostolík z Kožuchoviec

 |
| Poštová ulica | 
* Gymnázium Poštová
* Hlavná pošta

 |
| Pri Miklušovej väznici | 
* Miklušova väznica

 |
| Puškinova | 
* Ortodoxná synagóga
* Židovská škola

 |
| Senný trh | 
* „Blázinec"

 |
| Štefánikova aProtifašistických bojovníkov | 
* Bývalý Hotel Palace
* Jeneyho palác
* Štátne obytné domy
* Hotel Európa
* Robotnícky dom

 |
| Železničná ulica | 
* Budova ŽSR

 |
| mimo hraníc rezervácie | 
* Citadela
* Pamätník vojakov Sovietskej armády
* Pamätník neznámeho vojaka
* Bauerneblov dom
* Malá Praha
* Špitálsky kostol svätého Ducha
* SPŠ strojnícka
* Ahlersov dom
* Hospodárska škola
* Kadetka
* Budova UVL
* Bývalá uršulínska škola
* SPŠ stavebná
* Masarykova kolónia bankových úradníkov
* Freudenfeldov dom
* Tabaková továreň

 |

| * z
* d
* u
Turistické zaujímavosti Košíc |
| --- |
| Sakrálne stavby | 
* Dóm svätej Alžbety
* Kaplnka svätého Michala
* Kostol svätého Antona Paduánskeho
* Kostol Svätého Ducha
* Evanjelický kostol
* Chrám Narodenia presvätej Bohorodičky
* Dominikánsky kostol
* Premonštrátny kostol
* Uršulínsky kostol
* Kalvínsky kostol
* Kostol Sedembolestnej Panny Márie
* Kostol Krista Kráľa
* Kostol Kráľovnej pokoja
* Kostol svätého Mikuláša z Kožuchoviec
* Morová kaplnka svätej Rozálie

 | Dóm svätej AlžbetySpievajúca fontánaHlavná ulicaČermeľská železnicaMestský park |
| Hrady | 
* Košický hrad

 |
| Archeologickéa prírodné zaujímavosti | 
* Košická citadela
* Košické mestské opevnenie
* Mestský park
* Park na Hlavnom námestí
* Park na Drevnom trhu
* Park Moyzesova
* Park Komenského

 |
| Múzeá a galérie | 
* Východoslovenské múzeum
* Slovenské technické múzeum
* Archeologické múzeum
* Múzeum Vojtecha Löfflera
* Východoslovenská galéria

 |
| Paláce | 
* Jakabov palác
* Andrášiho palác
* Čákiho-Dezőfiho palác
* Palác Spišskej komory
* Hadik-Barkóciho palác
* Pongrácovsko-forgáčovský palác

 |
| Stĺpy a fontány | 
* Immaculata
* Spievajúca fontána
* Fontána znamení
* Čermeľský potôčik
* Fontána v Mestskom parku
* Fontána pri kaplnke sv. Michala

 |
| Ostatné zaujímavosti | 
* Hlavná ulica
* Zoologická záhrada
* Botanická záhrada
* Košický zlatý poklad
* Čermeľská železnica
* Technická univerzita
* Stará radnica
* Kunsthalle
* Medzinárodný maratón mieru
* Steel Aréna

 |